recursal/SuperWikiNEXT-32B huggingface dataset:
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Čagreso nacionalinis parkas |
| --- |
| IUCN II kategorija (nacionalinis parkas) |
| Čagreso aukštupys Čagreso aukštupys |
| **Vieta:** | Panama (Panamos provincija, Kolono provincija) |
| **Artimiausia didesnė gyvenvietė:** | Kolonas |
| 

Žemėlapis rodantis Čagreso nacionalinis parkas vietą.Čagreso nacionalinis parkas

  |
| **Koordinatės:** | 9°24′0″ š. pl. 79°30′0″ v. ilg.﻿ / ﻿9.40000°š. pl. 79.50000°r. ilg.﻿ / 9.40000; 79.50000Koordinatės: 9°24′0″ š. pl. 79°30′0″ v. ilg.﻿ / ﻿9.40000°š. pl. 79.50000°r. ilg.﻿ / 9.40000; 79.50000 |
| **Plotas:** | 1290 km² |
| **Įkurtas:** | 1985 m. |

**Čagreso nacionalinis parkas** (isp. *Parque Nacional Chagres*) – saugoma gamtos teritorija rytų Panamoje, Kolono ir Panamos provincijose. Įkurtas 1985 m.

Parkas apima Čagreso upės aukštupio baseiną. Tai gyvybiškai svarbi teritorija Panamai – iš čia tekantys vandenys maitina laivybai reikalingą Gatuno ežerą, suka hidroelektrinių turbinas, naudojami Panamos aglomeracijos vandentiekyje. Beveik visą parko teritoriją dengia tropinės džiunglės. Čia vyrauja 30 °C temperatūra lygumose ir 20 °C temperatūra kalnuose, per metus iškrenta 2200–4000 mm kritulių.

Čagreso nacionaliniam parkui būdinga tipinė neotropikų gyvūnija (jaguarai, tapyrai, baltauodegiai elniai, krokodiliniai kaimanai, harpijos ir kt.), sutinkama reta Žofrua koata.
| **Vigilijus Jukna** |
| --- |
|  |
| Gimė | 1968 m. spalio 31 d. (54 metai)Kaunas |
| Sutuoktinis (-ė) | Rita |
| Vaikai | Augustinas, Mantvydas |
|  |
| Pareigos | Žemės ūkio ministras |
| Partija | Darbo partija |
|  |
| Išsilavinimas | Lietuvos veterinarijos akademija |

**Vigilijus Jukna** (g. 1968 m. spalio 31 d. Kaune) – zooinžinierius, biomedicinos mokslų daktaras, nuo 2012 m. LR žemės ūkio ministras.

Biografija
----------

1986 m. baigė Kauno 24-ąją vidurinę mokyklą. 1991 m. – Lietuvos veterinarijos akademiją (LVA), kur įgijo zooinžinieriaus profesiją. 

Po studijų dirbo LVA įvairiose pareigose: Specialiosios zootechnikos katedros doktorantas (1993–1996), Gyvulių mėsinių savybių ir mėsos kokybės įvertinimo laboratorijos mokslinis bendradarbis (1991–1997), vėliau – laboratorijos vedėjas, profesorius. Įgijo mokslinius vardus ir laipsnius: 1996 m. – biomedicinos mokslų daktaro, 1998 m. – docento, 2007 m. atlikta habilitacijos procedūra. 

Skaitė paskaitas ir stažavosi Danijos, Švedijos, Bulgarijos, Lenkijos ir kitų šalių agrariniuose universitetuose, yra daugelio mokslinių draugijų ir komitetų narys, LSMU Profesorių klubo valdybos narys, Darbo partijos Kaimo reikalų komiteto pirmininkas. 

2020–2024 m. Seimo narys.

V. Jukna vedęs, su žmona Rita turi sūnus Augustiną ir Mantvydą. Moka anglų ir rusų kalbas, mėgsta aktyvų poilsį, keliones.

Nuorodos
--------

* 2012 m. LR Seimo kandidato anketa Archyvuota kopija 2013-06-01 iš Wayback Machine projekto.

| Politinis postas |
| --- |
| Prieš tai:**Kazys Starkevičius** | **Lietuvos Žemės ūkio ministras**2012 – 2014 | Po to:**Virginija Baltraitienė** |
**Vigintas Višinskis** (g. 1962 m. Kaišiadoryse) – teisininkas, teisėtyrininkas civilprocesualistas, Teisėjų Tarybos narys, Lietuvos apeliacinis teismo (LapT) Civilinių bylų skyriaus teisėjas, Mykolo Romerio universiteto profesorius, buvęs Lietuvos Aukščiausiojo Teismo teisėjas, Telšių rajono apylinkės teismo pirmininkas.

Biografija
----------

1986 m. Vilniaus universiteto Teisės fakultete baigė teisę, įgijo teisininko kvalifikaciją. 2000 m. apgynė disertaciją, socialinių mokslų (teisės krypties) daktaras. 2008 m. atliko habilitacijos procedūrą.

1987 m. Kaišiadorių rajono liaudies teismo, 1987–1989 m. Mažeikių rajono liaudies teismo liaudies teisėjas, 1989–1993 m. Telšių rajono apylinkės teismo teisėjas, teismo pirmininkas; 1993–1994 m. Lietuvos Aukščiausiojo Teismo, 1995 m. Vilniaus apygardos teismo teisėjas, 1995–1996 m. Vilniaus 1-osios advokatų kontoros advokatas, 1997–1998 m. VU Teisės fakulteto asistentas, nuo 1997 m. Lietuvos apeliacinio teismo teisėjas, nuo 1998 m. MRU Teisės fakulteto Civilinio proceso katedros asistentas, docentas, nuo 2010 m. profesorius.

Nuo 1996 m. vasario 5 d. iki 2002 m. Lietuvos Respublikos civilinio proceso kodekso darbo grupės narys.

Vedęs, turi dvi dukras.

Šaltiniai
---------

1. ↑  Vigintas Višinskis Archyvuota kopija 2009-12-23 iš Wayback Machine projekto. (NTA inf.)
2. ↑  Vigintas Višinskis Archyvuota kopija 2016-03-04 iš Wayback Machine projekto. (MRU inf.)
| Čaiteno ugnikalnis |
| --- |
|  |
|  |
| Šalis | Čilė Čilė |
|  |
| Aukštis | 962 m |
|  |
| Tipas | kaldera |
|  |
| Amžius |
|  |
| Aktyvumas | aktyvus |
|  |
| Paskutinisišsiveržimas | 2008 m. |
| 

Žemėlapis rodantis  vietą.

  |
| **Koordinatės:** | 42°49′0″ p. pl. 72°38′0″ v. ilg.﻿ / ﻿42.81667°š. pl. 72.63333°r. ilg.﻿ / 42.81667; 72.63333Koordinatės: 42°49′0″ p. pl. 72°38′0″ v. ilg.﻿ / ﻿42.81667°š. pl. 72.63333°r. ilg.﻿ / 42.81667; 72.63333 |

**Čaiteno ugnikalnis** (isp. *Volcán Chaitén*) – ugnikalnis pietinėje Čilėje, Los Lagoso regione, prie Korkovado įlankos. Tai 3 km skersmens vulkaninė kaldera, dalinai padengta riolito ir obsidiano lavos kupolu ir nedideliu ežerėliu. Aukštis 962 m.

2008 m. išsiveržimas
--------------------

Čaiteno aktyvumas nuslopo prieš maždaug 7000 tūkst. metų. Tačiau 2008 m. gegužės 2-6 dienomis ugnikalnis atbudo ir išmetė milžinišką kiekį pelenų. Pelenai nugulė aplinkines Čaiteno, Futaleufu, Palenos gyvenvietes, o vyraujantys vakarų vėjai pelenų debesis nunešė per Argentiną iki pat Urugvajaus. Tai sukėlė transporto, žmonių sveikatos problemų.

Nuorodos
--------

* Ugnikalnių duomenų bazė Archyvuota kopija 2020-11-17 iš Wayback Machine projekto.
* Čaiteno 2008 m. išsiveržimo ir padarinių nuotraukos Archyvuota kopija 2008-07-08 iš Wayback Machine projekto.
* Nauji Čaiteno aktyvumo ženklai 2008 m. rudenį (video)

Palydovinėje nuotraukoje matomas pelenų šleifas, besidriekiantis nuo Čaiteno iki Atlanto vandenyno
| **Thelypteris palustris** |
| --- |
| Paprastasis pelkiapapartis (Thelypteris palustris)Paprastasis pelkiapapartis (*Thelypteris palustris*) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Šertvūnai  *( Polypodiophyta)* |
| Klasė: | Šertvainiai  *( Polypodiopsida)* |
| Šeima: | Pelkiapapartiniai  *( Thelypteridaceae)* |
| Gentis: | Pelkiapapartis  *( Thelypteris)* |
| Rūšis: | Paprastasis pelkiapapartis  *( Thelypteris palustris)* |

 |

**Paprastasis pelkiapapartis** (*Thelypteris palustris*) – šertvainių (*Polypodiopsida*) klasės daugiametis augalas.

Šio augalo gyvenimo ciklą, kaip ir kitų sporinių induočių, sudaro dviejų kartų (sporofito (2n) ir (gametofito (n)) kaita. Sporofitai dažnai pasitaiko užpelkėjusiose, krūmuotose vietose, pelkėse, juodalksnynuose. Gametofitai beveik mikroskopiniai, širdiški, trumpaamžiai. Lietuvoje dažnas.

Botaninė iliustracija

Morfologija
-----------

Visos lapelių poros atsiskyrusios, statmenos lapkočiui; lapelių skiltys lygiakraštės.

Šaltiniai
---------

1. ↑  Algirdas Lekavičius. *Vadovas augalams pažinti*. – Vilnius: Mokslas, 1989. // psl. 40


|  |  |
| --- | --- |
|  | **Vikiteka: Paprastasis pelkiapapartis** – vaizdinė ir garsinė medžiaga  |
| **Galium mollugo** |
| --- |
| Paprastasis lipikas (*Galium mollugo*) |
| Mokslinė klasifikacija |
| 

|  |  |
| --- | --- |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Poklasis: | Notreliažiedžiai  *( Lamiidae)* |
| Šeima: | Raudiniai  *( Rubiaceae)* |
| Gentis: | Lipikas  *( Galium)* |
| Rūšis: | Paprastasis lipikas  *( Galium mollugo)* |

 |
| Binomas |
| ***Galium mollugo***L. |
| **Sinonimai** |
| * *Galium mollugo* subsp*. erectum* (Huds.) Briq.
* *Galium mollugo* var*. erectum* (Huds.) Domin
* *Rubia mollugo* (L.) Baillon

 |

**Paprastasis lipikas** (*Galium mollugo*) – raudinių (*Rubiaceae*) šeimos augalų genčiai priklausanti rūšis. Tai daugiametis žolinis augalas, paplitęs abiejų žemės pusrutulių vidutinių platumų klimato zonose.

Augalo žiedynas
Šakelė su žiedais

Botaninė charakteristika
------------------------

Augalo stiebas stačias arba kylantis, per bamblius sustorėjęs, siekiantis 15–100 cm aukštį. Lapų dydis – 15–25 mm ilgio ir 4–8 mm pločio, išsidėstę po 8 menturyje. Lapų forma linijiška arba atvirkščiai kiaušiniškai lancetiška. Vaisius iki 1,5 mm ilgio ir 1 mm pločio, karpotas arba kiek raukšlėtu paviršiumi. Medumi kvepiančius žiedus mezga šluotelėse. Žiedai balti, sudaryti iš keturių žiedlapių. Vainikėlis baltas arba gelsvai baltas. Žydi gegužės – rugpjūčio mėnesiais.

Panaudojimas
------------

Paprastasis lipikas dažniausiai sutinkamas gyvatvorėse, krūmuose, pievose, prie takų ir šlaituose aukštyje iki 2100 m virš jūros lygio. Paplitęs Lietuvoje. Labiausiai tinkamas gaminti žalią pašarą. Sausam šienui netinkamas, mažavertis, nes pajuoduoja, įgauna blogą skonį.[reikalingas šaltinis]

Sinonimai
---------

Mokslinėje literatūroje augalui aprašyti naudojama keletas sinonimų (žr. lentelėje).

Šaltiniai
---------

1. ↑  Hickman, J. C. 1993. The Jepson Manual: Higher Plants of California 1–1400. University of California Press, Berkeley.
2. ↑  Gleason, H. A. & A.J. Cronquist. 1991. Manual of the Vascular Plants of Northeastern United States and Adjacent Canada (ed. 2) i–910. New York Botanical Garden, Bronx.



|  |  |
| --- | --- |
|  | **Vikiteka: Paprastasis lipikas** – vaizdinė ir garsinė medžiaga  |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

|  |
| --- |
| Ilja Lagutenko  *Илья Лагутенко* |
|  |
| Biografija |
| Pilnas vardas | Ilja Igorevičius Lagutenko |
| Gimė | 1968 m. spalio 16 d. (54 metai), Maskva |
| Žanrai | alternatyvus rokas, britpop, rokenrolas, poprokas |
| Veikla | dainininkas, kompozitorius, aktorius |
| Instrumentai | gitara |
| Aktyvumo metai | Nuo 1983 m. |
| Susijusi veikla | Mumij Troll |

|  |  |
| --- | --- |
|  | **Vikiteka: Ilja Lagutenko** – vaizdinė ir garsinė medžiaga  |

**Ilja Igorevičius Lagutenko** (rus. *Илья́ И́горевич Лагуте́нко*; g. 1968 m. spalio 16 d. Maskvoje) – sovietų ir rusų roko muzikantas, grupės „Mumij Troll" lyderis.

Biografija
----------

Ilja Lagutenko gimė Maskvoje, buvusioje Sovietų Sąjungoje. Netrukus po gimimo mirė jo tėvas ir šeima persikėlė į Vladivostoką. Dainavo vaikų chore, su juo apkeliavo pusę šalies. Tarnavo Rusijos oro laivyne. Ilja dirbo Kinijoje ir Didžiojoje Britanijoje su komercinėmis konsultacinėmis firmomis. 1983 metais jis įkūrė roko grupę „Mumij Troll".
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Origanum vulgare** |
| --- |
| Paprastasis raudonėlis (Origanum vulgare)Paprastasis raudonėlis (*Origanum vulgare*) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Poklasis: | Notreliažiedžiai  *( Lamiidae)* |
| Šeima: | Notreliniai  *( Lamiaceae)* |
| Gentis: | Raudonėlis  *( Origanum)* |
| Rūšis: | Paprastasis raudonėlis  *( Origanum vulgare)* |

 |

**Paprastasis raudonėlis** (*Origanum vulgare*) – notrelinių (*Lamiaceae*) šeimos augalų rūšis, priklausanti raudonėlio (*Origanum*) genčiai.

Daugiametis, 30-80 cm aukščio žolinis augalas. Stiebas status, su 1-2 atšakomis prie pamato arba šakotas tik žiedyno srityje, beveik apvalus, iš priešingų pusių plaukuotas, dažnai rausvas. Lapai priešiniai, kotuoti, 2-5 cm ilgio, nusmailėjusia viršūne, skėtiškoje šluotelėje. Vainikėlis rausvai violetinis arba šviesiai purpurinis, rečiau baltas. Vaisius – 0,75-1,0 mm ilgio riešutėlis.

Žydi birželio – rugpjūčio mėn. Sėklos subręsta rugsėjo mėn. Dauginasi sėklomis ir šakniastiebiais. Auga saulėtuose šlaituose, krūmuose, retuose miškuose, sausose pievose.

Vaistams vartojama žolė, nupjauta žydėjimo pradžioje ir išdžiovinta. Žolėje yra 0,12-1,2 % eterinio aliejaus, kurio pagrindinę dalį sudaro fenoliai (iki 40 %), seskviterpenai (12,5 %), laisvi alkoholiai ir iki 5 % geraniolio acetatas, taip pat rauginių medžiagų, lapuose – 565, žiedynuose – 166, ir stiebuose – 58 mg% askorbino rūgšties. Paprastajame raudonėlyje yra flavonoido Apigenino pasižyminčio antivėžiniu veikimu. Sėklose yra iki 28 % greitai džiūstančio aliejaus.

Raudonėlis yra dekoratyvus, medingas ir prieskoninis augalas, tinka kaip arbatos pakaitalas. Vartojamas parfumerijoje, vyno – likerių gamyboje, liaudies medicinoje. Galima panaudoti ir dažymui, nes žolė dažo juoda bei tamsiai ruda spalva, žiedai dažo vilną oranžiškai raudona spalva.

|  |  |
| --- | --- |
|  | **Vikiteka: Paprastasis raudonėlis** – vaizdinė ir garsinė medžiaga  |
| **Ricinus communis** |
| --- |
| Paprastasis ricinmedis (*Ricinus communis*) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Poklasis: | Dilenijažiedžiai  *( Dilleniidae)* |
| Šeima: | Karpažoliniai  *( Euphorbiaceae)* |
| Gentis: | Ricinmedis  *( Ricinus)* |
| Rūšis: | Paprastasis ricinmedis  *( Ricinus communis)* |

 |

**Paprastasis ricinmedis** (*Ricinus communis*) – karpažolinių šeimos (*Euphorbiaceae*) stambus žolinis augalas. Natūraliai auga Viduržemio jūros regiono rytuose, Indijoje, Rytų Afrikoje, tačiau dabar auginamas daugelyje kraštų.

Augalo dydis labai skiriasi priklausomai nuo augimo sąlygų: karšto klimato kraštuose užauga iki 12 m aukščio, vėsesnio klimato – 2-5 m aukščio. Auga labai greitai, tačiau jautrus šalnoms, skersvėjams. Stiebai tiesūs, šakoti, padengti vaškiniu sluoksniu. Lapai dideli, 30-80 cm ilgio, giliai karpyti, laikosi ant 20-60 cm ilgio lapkočių. Spalva – nuo šviesiai žalios iki tamsiai vyšninės. Žiedynas kekės formos, sudarytas iš smulkių bevainikių žiedų: vyriški su kreminės spalvos kuokeliais yra apačioje, moteriški su raudonomis piestelėmis – viršuje. Vėliau susiformuoja raudoni, dygliuoti vaisiai, kurių viduje yra margos, pupeles primenančios sėklos.

Visos augalo dalys labai nuodingos, ypač sėklų apvalkalai. Jose gausu stipraus toksino – ricino. Apsinuodijimo ricinmedžio sėklomis simptomai: pykinimas, pilvo skausmai, vėmimas, vidinis kraujavimas, inkstų veiklos ir cirkuliacinės sistemos sutrikimai. Apsinuodijimas gali baigtis mirtimi. Augalo žiedadulkės turi alerginių savybių.

Iš ricinmedžio sėklų gaminamas ricinų aliejus. Jis naudojamas kaip vidurius laisvinančioji priemonė, preparatas nudegimams, odos pažeidimams gydyti, maisto priedas (E1503), chemijos, naftos pramonėje, biodyzelino gamyboje. Svarbiausi šio aliejaus tiekėjai pasaulyje yra Indija, Kinija, Brazilija, Etiopija, Paragvajus.

Paprastasis ricinmedis dažnai auginamas sodybose kaip dekoratyvinis augalas.

* ŽiedynasŽiedynas
* VaisiaiVaisiai
* SėklosSėklos
* PožymiaiPožymiai

Ricinos aliejaus produkcija
---------------------------

| Tūkstančiai tonų (2020 m.) |
| --- |
| 1 | Indijos vėliava Indija | 1842 |
| 2 | Mozambiko vėliava Mozambikas | 72 |
| 3 | Brazilijos vėliava Brazilija | 35 |
| 4 | Kinijos vėliava Kinija | 17 |
| 5 | Mianmaro vėliava Mianmaras | 12 |
|  | Iš viso pasaulyje | 2051 |
|

Šaltiniai
---------

1. ↑
Komandoro salos ir Kamčiatkos pusiasalio pietinė dalis
**Komandoro salos** (rus. *Командорские острова*) – Rusijai priklausantis keturių salų salynas Beringo jūroje (Ramusis vandenynas), ~200 km į rytus nuo Kamčiatkos pusiasalio. Administraciškai priklauso Kamčiatkos kraštui Aleutų rajonui. Bendras archipelago plotas – 1848 km². Salyną sudaro dvi didelės salos – Beringo (1660 km²) ir Medno (186 km²) – bei dvi mažos – Toporkų ir Arij Kamenio. Salos susidariusios iš bazalto, andezito. Aukštis iki 755 m (Beringo s.). Būna žemės drebėjimų.

Būdingos okeaninės pievos, kalnų tundra, vietomis slėniuose yra beržų, šermukšnių, erškėčių, kadagių sąžalynų. Pakrantėse – šiaurinių jūrų lokių, šiaurinių jūrų liūtų, jūrinių ūdrų gulyklos, krantų uolose – paukščių turgūs. 1993 m. įsteigtas Komandoro rezervatas.

Salas 1741 m. atrado V. Beringas, turėjęs kapitono komandoro laipsnį (iš čia pavadinimas). Beringo saloje mirė. Šiose salose susimaišė rusų ir aleutų tautų kultūros. Vienintelė gyvenvietė – Nikolskojė (Beringo saloje, 654 gyv. 2021 m.).

* Medno salos pakrantėMedno salos pakrantė
* Bujano įlankaBujano įlanka
* Paukščių turgus Arij Kamenio salojePaukščių turgus Arij Kamenio saloje
* NikolskojėNikolskojė

Šaltiniai
---------

1. ↑  *Komandoro salos*. Visuotinė lietuvių enciklopedija, T. X (Khmerai-Krelle). – Vilnius: Mokslo ir enciklopedijų leidybos institutas, 2006
2. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 220


|  |  |
| --- | --- |
|  | **Vikiteka: Komandoro salos** – vaizdinė ir garsinė medžiaga  |
| Mamorė |
| --- |
| Mamorė Bolivijoje Mamorė Bolivijoje |
| **Ilgis** | 1931 km |
| **Baseino plotas** | 24 300 km² |
| **Vidutinis debitas** | 2500 m³/s |
| **Ištakos** | Čaparė ir Ičilas |
| **Žiotys** | Madeira |
| **Šalys** | Bolivijos vėliava Bolivija,0Brazilijos vėliava Brazilija |
|  |
|  **Vikiteka** | Mamorė |

**Mamorė** (isp. *Río Mamoré*) – upė Bolivijoje ir Brazilijoje, Amazonės baseine; Madeiros ištaka. Prasideda centrinėje Bolivijoje, Kočabambos departamente, susiliejus Anduose prasidedančioms upėms – Čaparei ir Ičilui. Aukštupyje vadinama ***Mamoresilju*** ir sudaro sieną tarp Kočabambos ir Santa Kruso departamentų. Teka į šiaurę per Beni departamentą. Vaga labai vingiuota, gausu meandrų, senvagių. Nuo santakos su Gvapore teka Bolivijos–Brazilijos siena. Ties Vilja Belja susilieja su Beni upe ir sudaro Madeirą – ilgiausią Amazonės intaką.

Mamorės žemupyje yra 2,58 km² ploto Suareso sala (ginčytina tarp Brazilijos ir Bolivijos). Upė laivuojama 1049 km ruože.

Didžiausi intakai: Sekurė, Aperė, Jakuma, Jata (kairieji), Grandė, Ivari, Gvaporė (dešinieji).

Upės baseinas retai gyvenamas ir mažai tyrinėtas. Vandens lygis labai svyruoja. Vandeningiausia gruodį–balandį.

Pagrindiniai miestai prie Mamorės: Eksaltasjonas, Puerto Silesas, Santa Rosa de Vigas, Gvajaramerinas (Bolivija), Gvažara Mirinas, Nova Mamorė (Brazilija).

Šaltiniai
---------

1. ↑  Mamoré River, *Encyclopaedia Britannica*.
2. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983.
3. ↑  R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome.
4. ↑  *Mamoré (Mamorė), Río Mamoré (Rio Mamorė)*. Visuotinė lietuvių enciklopedija, T. XIII (Leo-Magazyn). – Vilnius: Mokslo ir enciklopedijų leidybos institutas, 2008
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Koordinatės: 13°9′ š. pl. 10°20′ v. ilg.﻿ / ﻿13.150°š. pl. 10.333°r. ilg.﻿ / 13.150; 10.333

| Manantalio tvenkinys |
| --- |
| Tvenkinio vaizdas iš kosmosoTvenkinio vaizdas iš kosmoso |
| Vieta | Malis |
| Plotas | 477 km² |
| Kilmė | Dirbtinis |
| Tūris | 11,3 km³ |
| Įteka | Bafingas |
| Išteka | Bafingas |

**Manantalio tvenkinys** (pranc. *Lac Manantali*) – tvenkinys, susidaręs 1989 m. statant Manantalio užtvanką Bafingo upėje, Malyje. Šiaurinis Manantalio taškas į pietryčius nuo Bafulabės miesto nutolęs 90 km atstumu.

Manantalio tvenkinio plotas siekia 477 km², tūris – 11,3 mlrd. m³. Ežero formavimasis išvarė 12 tūkst. žmonių ir užtvindė 120 km² miško. Potvynis baigėsi ties Bafingo ir Senegalo upėmis, sunaikindamas tradicinę žemdirbystę, kuri priklausė nuo sezoninio užtvinimo. Tvenkinys taip pat pasitarnauja: naudojamas aplinkinės žemės drėkinimui, puikus verslinės žvejybos šaltinis. Pati užtvanka elektra aprūpina didžiąją dalį regiono.

Manantalio užtvanka
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Mana Pūlso nacionalinis parkas |
| --- |
| IUCN II kategorija (nacionalinis parkas) |
| Sala Zambezės upėje Sala Zambezės upėje |
| **Vieta:** | Zimbabvės vėliava Zimbabvė, Vakarų Mašonalandas |
| 

Žemėlapis rodantis Mana Pūlso nacionalinis parkas vietą.Mana Pūlso nacionalinis parkas

  |
| **Koordinatės:** | 15°45′0″ p. pl. 29°20′0″ r. ilg.﻿ / ﻿15.75000°š. pl. 29.33333°r. ilg.﻿ / 15.75000; 29.33333Koordinatės: 15°45′0″ p. pl. 29°20′0″ r. ilg.﻿ / ﻿15.75000°š. pl. 29.33333°r. ilg.﻿ / 15.75000; 29.33333 |
| **Plotas:** | 2500 km² |
| **Įkurtas:** | 1963 m. |
|  **Vikiteka:** | Mana Pūlso nacionalinis parkas |
| UNESCO vėliava **UNESCO** | (angl.) (pranc.): 302 |

**Mana Pūlso nacionalinis parkas** (angl. *Mana Pools National Park*) – saugoma gamtos teritorija šiaurės Zimbabvėje, Zambezės upės slėnyje. Apima 2500 km² teritoriją, į kurią patenka Zambezės ir jos intakų meandros, senvagės, pelkynės, upių salos ir seklumos, pakrančių miškai. Teritorija plačiai užliejama liūčių laikotarpiu, bet sausrų metu senvagės ir ežerai išdžiūva.

Mana Pūlso nacionalinis parkas yra svarbi savanos gyvūnų (dauguma kurių yra nykstantys) buveinė, girdykla. Čia gausu hipopotamų, Nilo krokodilų, sausrų metu atkeliauja didelės dramblių, buivolų, zebrų, vandeninių ožių, antilopių kaimenės, kurias seka hienos ir liūtai. Parke užfiksuota virš 450 paukščių rūšių.

Mana Pūlso nacionalinis parkas, kartu su Sapi ir Čevorės safario teritorijomis, 1984 m. paskelbtas UNESCO pasaulio paveldo objektu kaip reikšminga retų, saugotinų gyvūnų buveinė.

* Drambliai prie ZambezėsDrambliai prie Zambezės
* Zambezė parko teritorijojeZambezė parko teritorijoje
* Rukomeči upės vagaRukomeči upės vaga

Taip pat skaitykite
-------------------

* Sąrašas:UNESCO pasaulio paveldo objektai Afrikoje
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Žanas Baptistas Sėjuspranc. *Jean Baptiste Say*** |
| --- |
|  |
| Gimė | 1767 m. sausio 5 d.Lione |
| Mirė | 1832 m. lapkričio 15 d. (65 metai)Paryžiuje |
|  |
| Veikla | prancūzų ekonomistas ir prekybininkas. |
|  |
|  **Vikiteka** | Jean-Baptiste Say |

**Žanas Baptistas Sėjus** (pranc. *Jean Baptiste Say*, g. 1767 m. sausio 5 d. Lione – 1832 m. lapkričio 15 d. Paryžiuje) – prancūzų ekonomistas ir prekybininkas.

Būdamas liberalių pažiūrų, Žanas Sėjus palaikė konkurenciją, laisvą prekybą ir prekybos apribojimų naikinimą. Jis taip pat buvo vienas pirmųjų, teigiančių, kad pinigai turi neutralią įtaką ekonomikai. Pinigai trokštami ne dėl savo paties vertės, bet dėl jų perkamosios galios. Pinigų kiekio didėjimas apyvartoje didina prekių kainą pinigų atžvilgiu(sukelia infliaciją), bet nekeičia santykinės prekių vertės ar pagaminamo jų kiekio. Ši idėja vėliau buvo išplėtota į „Pinigų kiekio teorija" (*Quantity theory of money*).

Jean Say suformulavo vad. Sėjaus dėsnį – bendroji pasiūla sukuria sau lygią bendrąją paklausą.
| Žanas Batistas Lamarkaspranc. *Jean-Baptiste La Marck* |
| --- |
|  |
| **Gimė** | 1744 m. rugpjūčio 1 d. |
| **Mirė** | 1829 m. gruodžio 18 d. |
| **Tautybė** | Prancūzas |
| **Sritis** | Biologija |
| **Įstaigos** | Karališkoji mokslų akademija |
| **Žinomas už** | *Philosophie zoologique*, organizmų evoliucijos, prisitaikymo teoriją – lamarkizmą |

**Žanas Batistas de Lamarkas** arba **Žanas Batistas Pjeras Antuanas de Monė, ševaljė de Lamarkas** (pranc. *Jean-Baptiste Pierre Antoine de Monet, chevalier de La Marck*; 1744 m. rugpjūčio 1 d. – 1829 m. gruodžio 18 d.), žinomas kaip tiesiog **Lamarkas** – XVIII–XIX a. prancūzų gamtininkas, vienas iš pirmųjų pradėjusių šiuolaikine prasme vartoti sąvoką „biologija".

Biografija
----------

Gimė Bazentine, Pikardijoje, žemesniojo kilmingųjų luomo šeimoje, Lamarkas tarnavo kariuomenėje, domėjosi gamtos istorija. Vėliau dirbo Paryžiaus gamtos istorijos muziejuje, buvo atsakingas už bestuburius. Lamarkas Paryžiuje artimai draugavo su grafu Žoržu Biufonu, kuris buvo įtakingas asmuo, ir padėjo Lamarkui 1779 m. tapti Karališkosios mokslų akademijos nariu.

Mokslinė reikšmė
----------------

Iki Lamarko buvo manoma, kad rūšys nekinta. Lamarkas pirmasis iškėlė prielaidą, kad rūšys per ilgą laiką pakinta ir išvystė pirmykštę evoliucijos teoriją, kurią išdėstė 1809 m. išleistame veikale „Zoologijos filosofija" (pranc. *Philosophie zoologique*).

Lamarko teorija rėmėsi dviem postulatais:

* nenaudojamos organizmo savybės nunyksta;
* organizmo įgytos savybės perduodamos palikuonims. Pvz. žirafų palikuonys paveldi ilgesnius kaklus, kurie jų tėvams pasidaro dėl nuolat į viršų ištempto kaklo. Kalvio vaikai paveldi labiau išvystytus tėvo rankų raumenis, kurie išsivystė ilgai dirbant kalvėje.

Taigi, rūšių vystymasis priklauso nuo aplinkos pasikeitimų.

Lamarko amžininkai atmetė jo idėjas kaip nepagrįstas. Augustas Veismanas atliko eksperimentus su žiurkėmis, nukirsdamas joms uodegas ir pastebėdamas, kad tokių žiurkių palikuonys turi normalaus ilgio uodegas. Lamarkas aiškino, kad tokie „nenatūralūs" organizmo pasikeitimai nepersiduoda kitoms kartoms, skirtingai nuo „natūralių". Lamarko idėjomis iš dalies rėmėsi Čarlzas Darvinas. Tai, kad įgytos savybės nėra perduodamos paveldėjimo būdu, įrodyta tik išsiaiškinus paveldimumo mechanizmus, kurie XIX a. nebuvo žinomi.

Standartinis autoriaus trumpinys **Lam.** yra naudojamas nurodyti šį asmenį kaip autorių, cituojant lotynišką binomą

Šaltiniai
---------

1. ↑  Martynas Yčas. *Apie biologiją.* Kaunas: Candela, 1994, 403 p. ISBN 9986-400-03-1.

Nuorodos
--------


|  |  |
| --- | --- |
|  | **Vikiteka: Jean-Baptiste de Lamarck** – vaizdinė ir garsinė medžiaga  |

* Ž. B. Lamarko darbai ir palikimas Archyvuota kopija 2005-12-02 iš Wayback Machine projekto.

Vikicitatos 

Wikiquote logo
Puslapis Vikicitatose –
***Jean-Baptiste de Lamarck***
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

|  |  |
| --- | --- |
|    | **Šį puslapį ar jo dalį reikia sutvarkyti pagal Vikipedijos standartus.**Jei galite, sutvarkykite. |

Jean-Marc Ferry
**Jean-Marc Ferry** (g. 1946 gegužės 5 d.) – prancūzų filosofas, Nanto universiteto profesorius, Europos filosofijos katedros vedėjas. Nuo 1987 m. taip pat dėsto filosofiją ir politikos mokslus Briuselio Laisvajame Universitete (*Université libre de Bruxelles*). 1995 m. Prancūzijos Akademija (*Académie française*) jį apdovanojo La Bruyère premija (*Prix La Bruyère*) (pirmasis šios premijos laureatas), o 2000 m. Lozanos universitetas suteikė garbės daktaro (*honoris causa*) laipsnį. Priklauso Spineli grupei (*Spinelli Group*), dirbančiai Europos Parlamente.

J. M. Ferry yra 30 monografijų ir apie 250 mokslinių straipsnių autorius, aktyviai reiškiasi viešojoje erdvėje įvairiais visuomeniniais klausimais. 

Jaunystėje dirbęs su J. Habermas (išvertė keletą jo knygų į prancūzų kalbą, tame tarpe *Theorie des kommunikativen Handelns*), J. M. Ferry išgarsėjo veikalu *Les Puissances de l’expérience. Essai sur l’identité contemporaine* [Patirties galimybės. Apie šiuolaikinę tapatybę] (1991), kuriame pasiūlė rekonstruktyvinės tapatybės sąvoką.

J. M. Ferry yra laikomas vienu svarbiausių filosofinės ir politinės Europos tapatybės specialistų. Jis pasisako už post-nacionalinės Europos idėją, tačiau, nepritardamas europietiškajam federalizmui, siūlo kurti originalų politinės Europos modelį, pagrįstą neigiama karų patirtimi ir tapatybinio rekonstruktyvumo idėja. Pasak J. M. Ferry, Europos Sąjunga turi būti tokia politinė erdvė, kurioje tautos, išsaugodamos savąsias tapatybes, aktyviai bendradarbiautų ir keistųsi įvairialype patirtimi, sukurdamos aukštesniu universalumo laipsniu pasižyminčią pažinimo kultūrą. Svarbiausi J. M. Ferry veikalai Europos klausimais yra *La Question de l’État Européen* [Europietiškosios valstybės klausimas] (2000) ir *Europe, la voie kantienne. Essai sur l’identité postnationale* [Europa, Kanto keliu: Apie postnacionalinę tapatybę] (2005).

Pastaraisiais metais J. M. Ferry išsiskiria tyrimais religijos filosofijos srityje (veikalas *La Raison et la Foi. Une Philosophie de la religion* [Protas ir tikėjimas: religijos filosofija] (2016)). Jis siūlo iš naujo permąstyti religijos ir politikos santykių paradigmą.

J. M. Ferry pasisako už universalių bazinių pajamų idėją.
|  |
| --- |
| Run the Jewels |
|  
Killer Mike (kairėje) ir El-P (dešinėje) 2014 m. |
| Biografija |
| Žanrai | Repas, alternatyvusis hiphopas |
| Aktyvumo metai | 2013–dabar |
| Įrašų kompanija | Run the Jewels, Inc Mass Appeal, Fool's Gold , Big Dada |
| Svetainė | runthejewels.com |
| Nariai |
| Killer MikeEl-P |

**„Run the Jewels"** (taip pat žinomi kaip **RTJ**) – amerikiečių muzikos grupė, suformuota 2013 m. Grupę sudaro reperis/prodiuseris El-P ir reperis Killer Mike. „Run the Jewels" diskografiją sudaro trys albumai, iš kurių visi sulaukė teigiamo kritikų ir hiphopo fanų įvertinimo. Visų trijų šios grupės albumų skaitmeninės versijos prieinamos nemokamai atsisiųsti jos svetainėje.

Istorija
--------

El-P prodiusavo 2012 m. Killer Mike albumą „R.A.P. Music", tuo tarpu Killer Mike buvo vienas iš reperių dainoje „Tougher Colder Killer" iš El-P 2012 metų albumo „Cancer 4 Cure". Po „R.A.P. Music" ir „Cancer 4 Cure" išleidimo savaitė vienas nuo kito, El-P ir Killer Mike nusprendė kartu dalyvauti muzikiniame ture. Dėl šio turo sėkmės nuspręsta sukurti „Run the Jewels" grupę.

2013 m. birželio 26 d. grupė išleido savo debiutinį ir savo vardu pavadintą albumą „Run the Jewels".

Grupės sekantis albumas pavadinimu „Run the Jewels 2" išleistas 2014 m. rugsėjo 24 d. Albumo „remix" versija sudaryta vien tik iš kačių garsų pavadinimu „Meow the Jewels" išleista sekančią dieną – rugsėjo 25.

„Run the Jewels 3" skaitmeninė versija buvo išleista 2017 m. gruodžio 24 d. – trys savaitės prieš anksčiau anonsuotą išleidimo datą. Fizinės albumo kopijos pasirodė sausio 13 dieną JAV ir sausio 20 dieną likusiame pasaulyje.

„Run the Jewels" daina „Legend Has It" panaudota filmo „Black Panther" anonse. Kelios grupės dainos panaudotos 2017 m. filme „Baby Driver". Grupė taip pat sukūrusi dainą žaidimui „FIFA 18" pavadinimu „Mean Demeanor".

Diskografija
------------

Albumų sąrašas| Pavadinimas | Albumo informacija |
| --- | --- |
| Run the Jewels | * Išleista: 2013 m. birželio 26 d.
* Įrašų kompanija: Fool’s Gold
* Formatas: skaitmeninis atsisiuntimas, CD, LP
 |
| Run the Jewels 2 | * Išleista: 2014 m. spalio 24 d.
* Įrašų kompanija: Mass Appeal, RED
* Formatas: skaitmeninis atsisiuntimas, CD, LP, audiokasetė
 |
| Run the Jewels 3 | * Išleista: 2016 m. gruodžio 24 d.
* Įrašų kompanija: Run the Jewels, Inc
* Formatas: skaitmeninis atsisiuntimas, CD, LP, audiokasetė
 |

Singlų sąrašas| Pavadinimas | Metai | Albumas |
| --- | --- | --- |
| Blockbuster Night, Pt. 1 | 2014 | *Run the Jewels 2* |
| Oh My Darling Don’t Cry |
| Close Your Eyes (And Count to Fuck) |
| Bust No Moves | 2015 | *-* |
| Rubble Kings (Dynamite On the Street) | *Adult Swim Singles Program 2015* |
| Talk to Me | 2016 | *Run the Jewels 3* |
| 2100 |
| Legend Has It |
| Mean Demeanor | 2017 | *FIFA 18 Soundtrack* |

Šaltiniai
---------

1. ↑  Jeffries, David. „Run the Jewels". Allmusic. Nuoroda tikrinta 2015-09-15.
2. ↑  „Run the Jewels Drop Meow the Jewels". *Pitchfork.com*. Nuoroda tikrinta 2015-09-25.
3. ↑  Woerner, Meredith (2017-06-09). „First 'Black Panther' trailer brings Wakanda (and Run the Jewels) to the Marvel Cinematic Universe". *Los Angeles Times*. Nuoroda tikrinta 2017-06-20.
| **Sam S. Shubert** |
| --- |
|  |
| Gimė | 1878 m. rugpjūčio 27 d.Kudirkos Naumiestis, Rusijos imperija |
| Mirė | 1905 m. gegužės 13 d. (26 metai)Harisburgas, JAV |
| Tėvas | David Schubert |
| Motina | Katrina Helwitzin |
|  |
| Veikla | Teatro režisierius |

**Semas S. Šubertas**, **Samuelis Šemanskis** (angl. *Sam S. Shubert, Samuel Szemanski*) (1878 m. rugpjūčio 27 d. Kudirkos Naumiestyje, Rusijos imperija - 1905 m. gegužės 13 d. Harisburge, JAV) – Lietuvos žydų kilmės JAV teatro savininkas ir režisierius. Vienas iš teatrališkosios Šubertų šeimos septynių vaikų.

Biografija
----------

Gimė 1878 m. rugpjūčio 27 d. Kudirkos Naumiestyje. Tėvas *David Schubert*, motina *Katrina Helwitzin*. Būdamas 4 metų kartu su šeima emigravo į JAV, kur apsigyveno Sirakiusuose šalia Niujorko. Tėvas buvo alkoholikas, šeima turėjo finansinių problemų, todėl jaunam vaikinui teko dirbti batų valytoju. Po kiek laiko gavo darbą Operos namuose, kur dalino lankstinukus. Nors ir turėdamas menką išsilavinimą buvo gabus matematikai, kas leido jam gauti darbą operos buhalterijoje. Po kiek laiko gavo buhalterio darbą didžiausiame Sirakiusų teatre - *Wieting Theatre*. Čia jam kilo noras režisuoti ir kurti teatro spektaklius, vėliau kartu su broliais Lee Shubert ir Jacob J. Shubert už skolintus pinigus įkūrė savo teatrą.

Sėkmingai užsiimdami teatro verslu broliai nutarė plėstis Niujorko mieste, kur 1900 m. kovo pabaigoje išsinuomavo patalpas Brodvėjuje ir Manhatane. Jauniausiasis brolis Jacob liko gyventi ir prižiūrėti teatrus Sirakiusuose, o Lee ir Sam išvyko gyventi į Niujorką, kur pradėjo kurti sėkmingiausią XX a. JAV teatrų imperiją, kuriai priklausė Winter Garden Theatre ir Shubert Theatre.

1905 m. gegužės 13 d. traukiniu keliaujant verslo reikalais į Pitsburgą, prie Harisburgo miesto, traukinys susidūrė su krovinine mašina. Avarijos metu Šubertas buvo stipriai sužalotas, po dviejų dienų nuo sužalojimų mirė ligoninėje. Buvo palaidotas Šubertų šeimos kape, Salemo kapinėse, Brukline.

1913 m. jo broliai Brodvėjuje atidarė teatrą, kurį pavadino Sam S. Shubert Theatre vardu ir kuris veikia iki šių dienų. 1945 m. broliai įsigijo *Majestic* teatrą Čikagoje, kurį taip pat pervadino *Sam S. Shubert* vardu.

Nuorodos
--------

* Straipsnis "Samuel S. Shubert Buried" (angl.);
* Šubertų fondas (angl.) Archyvuota kopija 2012-07-28 iš Wayback Machine projekto.;
* Šubertų šeimos biografija (angl.)[neveikianti nuoroda];
* Šubertų organizacijos istorija (angl.);
* Aprašymas apie Sam Shubert kapavietę (angl.);
* Biografija (angl.).

Literatūra
----------

* Hirsch, Foster. The Boys from Syracuse (1998). SIU Press. ISBN 0-8093-2156-4

Šaltiniai
---------

1. ↑  Šubertų biografija
| **Alfred Jodl** |
| --- |
|  |
| A.Jodlis |
| Gimė | 1890 m. rugsėjo 10 d.Viurcburge |
| Mirė | 1946 m. spalio 16 d. (56 metai)Niurnberge |
|  |
| Veikla | Vokietijos karinis veikėjas |
|  |
|  **Vikiteka** | Alfred Jodl |
| Parašas |
|  |

**Alfredas Jodlis** (vok. *Alfred Jodl*, 1890 m. gegužės 10 d. Viurcburge – 1946 m. spalio 16 d. Niurnberge) – Vokietijos karinis veikėjas. Vermachto Vyriausiosios karinės vadovybės operatyvinio štabo viršininkas, generolas pulkininkas (1944 m.). 1945 m. gegužės 7 d. Reimse su vakarų sąjungininkais pasirašė Vokietijos kapituliacijos aktą.

Biografija
----------

Gimė kariškio šeimoje. 1910 m. baigė kadetų korpusą, artileristas. Pirmojo pasaulinio karo metais buvo baterijos vadas. Po karo tarnavo reichsvere, baigė karo akademiją, dirbo Generalinio štabo operatyviniame skyriuje, nuo 1935 m. jam vadovavo. Po Austrijos anšliuso 1938 m. spalio mėn. ten vadovavo divizijai.

1939 m. spalio mėn. paskirtas Vermachto Vyriausiosios karinės vadovybės operatyvinio štabo viršininku ir tapo vienu svarbiausiu Hitlerio kariniu patarėju operatyviniais-strateginiais klausimais. Dalyvavo rengiant daugelį stambių karinių operacijų, tarp jų „Veis" (Lenkijos užpuolimas), „Vezerbung" (įsiveržimas į Norvegiją).

1944 m. liepos 20 d. bunkeryje „Vilko irštva" Klausui fon Štaufenbergui įvykdžius pasikėsinimą prieš Hitlerį, buvo sužeistas.

A.Jodlis Reimse pasirašo Vokietijos kapituliacijos aktą
Po Vokietijos kapituliacijos 1945 m. gegužės 23 d. suimtas ir perduotas Niurnbergo tribunolui. Proceso metu aktyviai ir argumentuotai gynėsi, sakydamas, kad jis vykdė savo priesaiką ir kad kariškis negali atsakyti už politikų sprendimus.

Tribunolas nuteisė A. Jodlį mirties bausme, 1946 m. spalio 16 d. rytą jis pakartas, vėliau kremuotas, o pelenai – išbarstyti.

Nesutarimai su Hitleriu
-----------------------

A. Jodlis būdamas lojalus Hitleriui, laikėsi savarankiškos pozicijos, neretai jam prieštaraudamas. Vykdant karinę operaciją prieš Norvegiją, atsisakė vykdyti Hitlerio įsakymą atitraukti generolo E. Ditlio diviziją nuo Narviko, taip pat nesutikdamas sušaudyti į nelaisvę pakliuvusius priešo parašiutininkus. 1942 m. rugpjūčio mėn. konfliktavo su fiureriu, palaikydamas generolą F.Halderį, vėliau – užtardamas Kaukaze kariavusį generolą feldmaršalą V. Listą. Dėl to Hitleris numatė, kad A. Jodlį pakeis generolas F.Paulius, tačiau pastarojo kapituliacija prie Stalingrado šiems planams sutrukdė.

A.Jodlis po egzekucijos

Reabilitacija
-------------

Antroji A. Jodlio žmona Luiza von Benda 1953 m. vasario mėn. išsireikalavo, kad Miuncheno teisme būtų pakartotinai išnagrinėta jo byla. Teismo sprendimu A. Jodlis visiškai išteisintas. Tų pačių metų spalio mėn. dėl visuomenės spaudimo šis sprendimas atšauktas.

Šaltiniai
---------

1. ↑  Йодль, Альфред (www.hrono.ru)
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Alfredas Kligys** (g. 1926 m. kovo 15 d. Bagdoniškio kaime, Rokiškio rajone – m. 2014 m.) – pedagogas.

Biografija
----------

1934–1938 m. mokėsi Bagdoniškio, 1938–1940 m. Kriaunų mokyklose, 1940–1944 m. Rokiškio valstybinėje Juozo Tumo-Vaižganto gimnazijoje, 1952–1957 m. studijavo Vilniaus valstybiniame pedagoginiame institute, vokiečių kalbos mokytojas.

1947–1949 m. Rokiškio apskrities Ragelių progimnazijos mokytojas, Ragelių valsčiaus švietimo skyriaus vedėjas, 1949–1951 m. Trakų apskrities (nuo 1950 m. – Vievio rajono) Vilūniškių mokyklos mokytojas, Vievio rajono Bagdanonių, Gedanonių (nuo 1950 m. pavadinta Mergiškių), Auseniškių mokyklų vedėjas.

1952–1957 m. Malavolės septynmetės mokyklos direktorius, 1957–1960 m. Kazlų Rūdos vidurinės mokyklos (dabar – Kazlų Rūdos Kazio Griniaus gimnazija) direktorius, 1961 m. Šiaulių 2-osios mokyklos-internato auklėtojas, 1961–1987 m. Šiaulių 8–osios vidurinės, nuo 1967 m. Šiaulių rajono Bazilionų vidurinės mokyklos-darželio mokytojas, nuo 1966 m. Šiaulių Karolio Didžiulio politechnikumo, Šiaulių medicinos mokyklos, Šiaulių muzikos technikumo, Šiaulių pedagoginio instituto dėstytojas.

1972, 1977, 1985 m. tobulinosi vokiečių kalbos mokytojų kursuose Respublikiniame mokytojų tobulinimosi institute Vilniuje.

1962–1968 dirbo vaikų vasaros stovyklose Giruliuose, 1975 m. – Kurtuvėnuose. 

1961–1971 m. Šiaulių mokytojų mišraus choro „Varsa", respublikinių dainų švenčių dalyvis. Už pedagoginę veiklą apdovanotas garbės, pagyrimo raštais.

Vaikai – Virginija, Aurelija, Raimundas; anūkai – Laurynas, Romualdas, Rokas, Virginija, Augustas, Kristina, Domas, Izabelė, Liucija; proanūkai – Laura, Vakaris Vėjas, Titas, Liepa, Tijus Ūkas.
|  |
| --- |
| **Medalininkas** |
| CenterAlfred Neuland |
| **Medaliai** |
| **Atstovaujant: Estijos vėliava Estija** |
| Sunkioji atletika |
| Olimpinės žaidynės |
| **Auksas** | 1920 Antverpenas | -67.5 kg |
| **Sidabras** | 1924 Paryžius | -75 kg |
| Pasaulio čempionatas |
| **Auksas** | 1922 Talinas | -75 kg |

**Alfred Neuland** (1895 m. spalio 10 d. – 1966 m. lapkričio 16 d.) – Estijos sunkiosios atletikos sportininkas, olimpinis ir pasaulio čempionas.

Nuo 2000 m. Valgoje vyksta kasmetinis Alfred Neuland memorialinis sunkiosios atletikos turnyras.

Biografija
----------

Alfred Neuland gimė Valgoje.

1913 m. užėmė antrą vietą Rusijos imperijos nacionaliniame čempionate. 1915 m. ir 1916 m. tapo Rusijos nacionaliniu čempionu.

Tarnavo kariuomenėje, kovojo Pirmajame pasauliniame kare ir Estijos nepriklausomybės kare.

Antverpene vykusiose septintose moderniose 1920 m. vasaros olimpinėse žaidynėse estas dalyvavo sunkiosios atletikos varžybose. Vyrų lengvo svorio kategorijoje Neuland aplenkė visus varžovus ir tapo pirmuoju Estijos aukso medalininku olimpinėse žaidynėse.

1921 m. pirmą kartą tapo Estijos nacionaliniu čempionu. Titulą apgynė dar du kartus 1923 m. ir 1924 m.

1922 m. Taline vykusiame pasaulio čempionate iškovotas aukso medalis.

1924 m. vasaros olimpinėse žaidynėse Neuland iškovojo sidabro medalį.

Po 1924 m. olimpiados baigė sportininko karjerą. Dirbo sunkiosios atletikos treneriu ir teisėju. Vėliau grįžo į gimtąją Valgą, kur dirbo lengvųjų gėrimų fabriko direktoriumi.

Nuorodos
--------

* Olympedia svetainėje

|  |  |  |  |  |  |
| --- | --- | --- | --- | --- | --- |
| 

| Ž • A • RSunkiosios atletikos olimpiniai čempionai vyrų lengvo svorio kategorijoje |
| --- |
|  |
| 

* 1920  Alfred Neuland (EST)
* 1924  Edmond Decottignies (FRA)
* 1928  Haas (AUT) &  Helbig (GER)
* 1932  René Duverger (FRA)
* 1936  Fein (AUT) &  Mesbah (EGY)
* 1948  Ibrahim Shams (EGY)
* 1952  Tommy Kono (USA)
* 1956  Ihor Rybak (URS)
* 1960  Viktor Bushuev (URS)
* 1964  Waldemar Baszanowski (POL)
* 1968  Waldemar Baszanowski (POL)
* 1972  Mukharby Kirzhinov (URS)
* 1976  Petro Korol (URS)
* 1980  Yanko Rusev (BUL)
* 1984  Yao Jingyuan (CHN)
* 1988  Joachim Kunz (GDR)
* 1992  Israel Militosyan (EUN)
* 1996  Zhan Xugang (CHN)
* 2000  Galabin Boevski (BUL)
* 2004  Zhang Guozheng (CHN)
* 2008  Liao Hui (CHN)
* 2012  Lin Qingfeng (CHN)
* 2016  Shi Zhiyong (CHN)
 |
|  |
| Svoriai: **67.5 kg** (1920–1992), **70 kg** (1996), **69 kg** (2000–2016), **73 kg** (2020–) |

 |
*Kitos reikšmės – Bazė (reikšmės).*
Jonėninės kolonos bazė su plintu
**Bazė** (lot. *basis* iš gr. βάσις – *pagrindas*) – architektūrinio orderio elementas; apatinė kolonos, puskolonės arba piliastro dalis, į kurią remiasi kolonos liemuo. Bazė remiasi į stilobatą – pastato arba kolonados cokolio (stereobato) viršutinę pakopą.

Novaros katedros kolonos bazė
Atsirado Senovės Graikijoje. Mediniai stulpai, kad nesupūtų, būdavo statomi ant akmens. Vėliau vietoj medinių stulpų pradėtos naudoti iš akmens iškaltos kolonos. Graikiškoji dorėninė kolona bazės neturi, remiasi tiesiai į stilobatą. Antikinės jonėninės ir korintinės kolonų bazės sudarytos iš dviejų torų, skiriamų trochilo (įgaubos), romėniškų kolonų torai dažnai remiasi į plintą – plokščią, dažniausiai kvadratinę plytą. Kartais būna su pjedestalu. Bazė įvairiai dekoruojama, kartais nuo liemens atskirta astragalu.

Šaltiniai
---------

* *Bazė*. Visuotinė lietuvių enciklopedija, T. II (Arktis-Beketas). – Vilnius: Mokslo ir enciklopedijų leidybos institutas, 2002


|  |  |
| --- | --- |
|  | **Vikiteka: Bazė (architektūra)** – vaizdinė ir garsinė medžiaga  |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

 *Kitos reikšmės – Bazė (reikšmės).*
Muilai yra silpnos bazės, kurie susidaro sąveikaujant riebiosioms rūgštims su natrio hidroksidu.
**Bazė** – chemijoje tai cheminis junginys, kuris turi laisvą elektronų porą su kuria gali prijungti H+ dalelę (protoną). Kitaip **bazė** tai protonų akceptorius. Bazė yra rūgšties priešingybė ir reakcija tarp rūgšties ir bazės vadinama – neutralizacijos reakcija.

Gerai žinomi bazių pavyzdžiai yra natrio hidroksidas ir amoniakas.

Bazių skirstymas
----------------

Bazės būna tirpios (pvz. natrio hidroksidas, kalio hidroksidas) ir netirpios (pvz. vario hidroksidas).

Iš kitos pusės bazės būna stiprios arba silpnos. Stipri bazė dar vadinama **šarmu**. Stiprių bazių pKb yra didesnis nei 13.

Silpnos bazės sąvoka nėra konkreti, lyg ir kiekvieną junginį kurio pKb yra mažesnis už 13 galima būtų laikyti silpna baze, įskaitant net ir tokius junginius kaip alkanus, bet dažniau silpnos bazės sąvoka vartojama apibūdinti junginiui, kuris visgi turi gan didelį pKb, bet mažesnį už 13.

Stiprių bazių pavyzdžiai:

* ličio hidroksidas (LiOH)
* natrio hidroksidas (NaOH)
* kalio hidroksidas (KOH)
* kalcio hidroksidas, kitaip „gesintos kalkės" (Ca(OH)2) – mažai tirpi, bet stipri bazė.

Silpnų bazių pavyzdžiai:

* amoniakas
* vario (II) hidroksidas
* vario (I) hidroksidas
* anilinas

Kartais išskiriamos „superstiprios" bazės:

* natrio hidridas (NaH)
* natrio amidas (NaNH2)
* kitų metalų amidai, hidridai.

Vikižodynas
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Basilosaurus** |
| --- |
| Bazilozauras (*Basilosaurus*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Žinduoliai  *( Mammalia)* |
| Būrys: | Banginiai  *( Cetacea)* |
| Šeima: | Bazilozauriniai  *( Basilosauridae)* |
| Gentis: | Bazilozaurai  *( Basilosaurus)* |

 |

**Bazilozaurai** (*Basilosaurus*) – stambių povandeninių žinduolių gentis, gyvenusi vėlyvajame eocene (prieš 40-34 mln. metų). Ši gyvūno fosilijų rasta JAV, Egipte, Pakistane. Pradžioje manyta, kad tai roplys („jūrų pabaisa"), todėl gyvūnas pavadintas bazilozauru („driežų karaliumi"). Iš tiesų, tai šiuolaikiniams banginiams giminingi gyvūnai.

Gyvūno ilgis buvo 15-25 m. Turėjo dideles priekines galūnes (plaukmenis) bei mažas užpakalines (manoma, kad jos naudotos įsitvirtinti į kitą bazilozaurą dauginantis). Taip pat turėjo didelę, į šiuolaikinių banginių panašią uodegą. Plaukė judindamas visą kūną (kaip ungurys). Turėjo didelius, dantytus nasrus. Manoma, kad bazilozaurai plaukiodavo vandens paviršiuje ar negiliuose vandenyse, mito žuvimi, smulkesniais jūrų žinduoliais.

* Bazilozauro palyginimas su žmogumiBazilozauro palyginimas su žmogumi
* Bazilozauro kaukolėBazilozauro kaukolė

|  |  |
| --- | --- |
|  | **Vikiteka: Bazilozaurai** – vaizdinė ir garsinė medžiaga  |
**Jegoras Kondratiukas**| Asmeniniai duomenys |
| --- |
| **Pilnas vardas** | Jegoras Kondratiukas |
| Gimimo data | 2000 m. rugpjūčio 2 d. (21 metai) |
| Gimimo vieta | Ukraina |
| Ūgis | ? cm |
| Svoris | ? kg |
| Klubai |
| Dabar žaidžia |  |
| **Pozicija** | saugas |
| Profesionalūs klubai\* |
| 2019  2019  2020– | Kauno „Stumbras"  → *Stumbras B*  Dinamo-Auto | 3 (0)  ???  35 0(3) |
| \* Skaičiuojama tik pasirodymai ir įvarčiai vietinėje lygoje Duomenys 2022 m. liepos 26 d.. |

**Jegoras Kondratiukas** (*Єгор Кондратюк*; g. 2000 m. rugpjūčio 2 d.) – Ukrainos futbolininkas, rungtyniaujantis saugo pozicijoje. Buvęs Kauno „Stumbro" komandos žaidėjas.

Karjera
-------

2019 m. tapo Kauno „Stumbro" nariu. Debiutavo rungtynėse prieš Kauno Žalgirį 2019 m. balandžio 7 d. Šiose rungtynėse Jegoras sužaidė 3 minutes, o stumbriečiai pralaimėjo miesto derbį 0-1.

2019 m. vasarą FC Stumbras buvo pašalintas iš A lygos, o jegorui teko ieškotis kito klubo.

Vėlesniais metais persikėlė į Moldaviją, kur atstovavo Dinamo-Auto klubui.

Šaltiniai
---------

1. ↑   Archyvuota kopija 2019-04-08 iš Wayback Machine projekto.

Nuorodos
--------

* Soccerway